CELEX: 32008D0983
Language: hu
Date: 2008-12-09 00:00:00
Title: 2008/983/EK: A Bizottság határozata ( 2008. december 9. ) a 40/2008/EK rendelet IIA. melléklete kilowattnapok szerinti halászatierőkifejtés-szabályozási rendszerről szóló 8.5. pontjának az Egyesült Királyság által az Északi-tengeren és a Skóciától nyugatra vonóhálóval vagy hasonló eszközzel halászó halászhajókra alkalmazásának engedélyezéséről (az értesítés a C(2008) 7801. számú dokumentummal történt)

31.12.2008   
            
            
               HU
            
            
               Az Európai Unió Hivatalos Lapja
            
            
               L 352/36
            
         
      A BIZOTTSÁG HATÁROZATA
   
   (2008. december 9.)
   a 40/2008/EK rendelet IIA. melléklete kilowattnapok szerinti halászatierőkifejtés-szabályozási rendszerről szóló 8.5. pontjának az Egyesült Királyság által az Északi-tengeren és a Skóciától nyugatra vonóhálóval vagy hasonló eszközzel halászó halászhajókra alkalmazásának engedélyezéséről
   (az értesítés a C(2008) 7801. számú dokumentummal történt)
   (Csak az angol nyelvű szöveg hiteles)
   (2008/983/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a bizonyos halállományokra és halállománycsoportokra vonatkozó, halfogási korlátozások hatálya alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2008. évre történő meghatározásáról szóló, 2008. január 16-i 40/2008/EK tanácsi rendeletre (1) és különösen annak IIA. melléklete 8.7. pontjára,
   tekintettel az Egyesült Királyság által benyújtott kérelemre,
   mivel:
   
               (1)
            
            
               A 40/2008/EK rendelet IIA. mellékletének 8. és 14. pontja megállapítja a halászati erőkifejtés megengedhető legmagasabb értékét a tengeren tölthető azon napok maximális számának megadásával, amelyeken a legalább 10 méteres vagy annál hosszabb és meghatározott eszközökkel felszerelt közösségi hajók a Kattegattól a Skóciától nyugatra található vizekig terjedő bizonyos területeken tartózkodhatnak.
            
         
               (2)
            
            
               A melléklet 8.5. pontja lehetővé teszi a tagállamok számára, hogy a 2008-as gazdálkodási időszakban kilowattnapok szerinti rendszer keretében szabályozzák halászati erőkifejtésüket. E szabályozási rendszer alapján a halászhajóknak a mellékletben megállapított tengeren tölthető napnál többet lehet kiosztani, feltéve, hogy tiszteletben tartják a halászeszköz-kategóriák és a hajók halászterületei kombinációja szerinti kilowattnapok összértékét.
            
         
               (3)
            
            
               A melléklet 8.6. pontja értelmében a tengeren tölthető napoknak ezt az újraelosztását a halászati lehetőségek hatékonyabb felhasználására tekintettel, vagy olyan halászati módszerek ösztönzése érdekében kell végezni, amelyek kevesebb visszadobást és mind a fiatal, mind a felnőtt halak körében alacsonyabb halászati állománypusztulási arányt eredményeznek.
            
         
               (4)
            
            
               A melléklet 8.7. pontja megállapítja azokat a részletes adatokat, amelyeket az alternatív halászatierőkifejtés-szabályozási rendszer alkalmazására irányuló bizottsági engedélyt kérő tagállamoknak kell szolgáltatniuk.
            
         
               (5)
            
            
               Az Egyesült Királyság 2008. április 14-i, május 2-i és július 22-i levelében, valamint 2008 májusában, augusztusában és szeptemberében elektronikus úton továbbított jelentésekben a 70 mm és 89 mm közötti, illetve a 100 mm vagy annál nagyobb szembőségű vonóhálót vagy kerítőhálót használó, a Norvég-tengeren, az Északi-tengeren vagy a Skóciától nyugatra (az ICES IIa, IVa–IVc és VIa övezetben) halászó hajókra az Egyesült Királyságban alkalmazni kívánt ilyen alternatív szabályozásra vonatkozó kérelmet nyújtott be a Bizottságnak. A kérelemben és a jelentésekben szerepeltek a 40/2008/EK rendelet IIA. mellékletének 8.7. pontjában előírt, többek között a rendszer hatályára, felépítésére, működésére, ellenőrzésére, értékelésére és az alkalmazandó számítási módszerre vonatkozó adatok.
            
         
               (6)
            
            
               Az Egyesült Királyság rendszere egyelőre 867 hajóra lenne alkalmazandó. A 2008-as gazdálkodási időszakban a halászati erőkifejtés összesített legmagasabb értéke a 70 mm és 90 mm közötti szembőségű eszközzel az említett körzetek bármelyikében halászó hajók tekintetében 21 095 690 kilowattnap, a 100 mm vagy annál nagyobb szembőségű eszközzel az említett körzetek bármelyikében halászó hajók tekintetében 27 867 735 kilowattnap. Mivel a Skóciától nyugatra 100 mm vagy annál nagyobb szembőségű eszközzel halászó hajók számára kevesebb tengeren tölthető nap osztható ki, a Skóciától nyugatra megtett halászútjaik tekintetében egy 24 622 862 kilowattnapos közbenső határérték alkalmazandó. Következésképpen az említett rendszer teljes mértékben megfelel a 40/2008/EK rendelet IIA. melléklete 8.5. pontjában szereplő feltételeknek.
            
         
               (7)
            
            
               A Bizottság értékelte ezt a rendszert, és arra a következtetésre jutott, hogy az a 40/2008/EK rendelet IIA. mellékletének 8.6. pontjában megállapított célokat szolgálja. A rendszer keretében ugyanis a halászati lehetőségek hatékonyabb felhasználására tekintettel, és olyan halászati módszerek ösztönzése érdekében történik a napok újraelosztása, amelyek kevesebb visszadobást és mind a fiatal, mind a felnőtt halak körében alacsonyabb halászati állománypusztulási arányt eredményeznek. Ezenkívül a szabályozási rendszer hatálya alá tartozó hajók kötelesek speciális állománymegóvási intézkedéseknek eleget tenni. Ezen tartalmukban és jelentőségükben területenként némileg eltérő intézkedések a következőkre vonatkoznak: a halászterületek tőkehalrajok észlelése esetén történő azonnali hatályú lezárásának tiszteletben tartása, nagyobb szembőségű eszközök használata a fehérhúsú halakra vonatkozó szelektivitás javítása érdekében, részvétel a nagyobb szelektivitású eszközök kifejlesztésére irányuló kísérletekben, valamint az adott halászút során kizárólag ugyanannak az eszköznek a használata. Ezen intézkedések hatását a jövőben kell értékelni.
            
         
               (8)
            
            
               A halászokat többek között az ösztönzi a rendszerben való részvételre, hogy a számukra meghatározott erőkifejtés értéke a 2007-es gazdálkodási időszak Skóciában „conservation credits” (állománymegóvási jóváírások) néven ismert rendszeréhez képest állandó, annak ellenére, hogy az Északi-tengeren és a Skóciától nyugatra vonóhálóval halászó hajók számára a 2008-as gazdálkodási időszakban kevesebb tengeren tölthető nap osztható ki.
            
         
               (9)
            
            
               Következésképpen a 2008-as gazdálkodási időszakra indokolt engedélyezni az Egyesült Királyság számára, hogy a 70 mm és 90 mm közötti, továbbá a 100 mm vagy annál nagyobb szembőségű vonóhálóval, kerítőhálóval vagy hasonló eszközökkel – kivéve a merevítőrudas zsákhálót – az ICES IIa, IVa–IVc és VIa övezet közösségi vizein halászó hajókra vonatkozó halászati erőkifejtés tekintetében kilowattnapok kiosztásán és ellenőrzésén alapuló szabályozási rendszert alkalmazzon,
            
         ELFOGADTA EZT A HATÁROZATOT:
   1. cikk
   A 2008-as gazdálkodási időszakban az Egyesült Királyság alkalmazhatja a 70 mm és 90 mm közötti, továbbá a 100 mm vagy annál nagyobb szembőségű vonóhálóval, kerítőhálóval vagy hasonló eszközökkel – kivéve a merevítőrudas zsákhálót – az ICES IIa, IVa–IVc és VIa övezet közösségi vizein halászó hajókra vonatkozó halászati erőkifejtés kilowattnapok kiosztásán és ellenőrzésén alapuló, a 2008. április 14-én, május 2-án és július 22-én benyújtott kérelmekben szereplő szabályozási rendszerét.
   2. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2008. december 9-én.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 19., 2008.1.23., 1. o.